**ПРЕДЛОГ НА ЗАКОН ЗА** **ДОПОЛНУВАЊЕ**

**НА ЗАКОНОТ ЗА ЈАВНОТО ОБВИНИТЕЛСТВО**

(,,Службен весник на Република Северна Македонија‘‘ бр.42/20)

Член 1

Во Законот за јавното обвинителство („Службен весник на Република Северна Македонија“ бр. 42/20), по членот 107 се додава нов член 107-а, кој гласи:

„Член 107-а

(1) Надзор над функционалноста и примената на системот за електронска распределба на предмети во јавните обвинителства, без притоа да се наруши самостојноста и независноста на јавнообвинителската функција, се врши согласно Планот за надзор кој го донесува министерот за правда, најдоцна во декември во тековната година за следната календарска година.

(2) Надзорот од ставот (1) на овој член го врши комисија формирана од министерот за правда, составена од двајца претставници од Министерството за правда, дипломирани правници со најмалку 10 години стаж на правни работи по полагање на правосудниот испит и двајца информатичари обучени за функционалноста и начинот на работа на системот за електронска распределба на предметите во јавните обвинителства.

(3) За извршениот надзор комисијата од ставот (2) на овој член изготвува извештај за констатираната состојба и предлог-мерки за отстранување на утврдени неправилности.

(4) Примерок од извештајот од став (3) на овој член, се доставува до јавното обвинителство, непосредно повисокото јавно обвинителство, Јавното обвинителство на Република Северна Македонија и до Советот на јавните обвинители на Република Северна Македонија.‘‘

(5) Министерот за правда може кога ќе оцени за потребно во комисијата да вклучи и надворешни експерти за проверка на функционалноста на системот за електронска распределба на предметите во јавните обвинителства. ‘‘

Член 2

Овој закон влегува во сила осмиот ден од денот на објавувањето во „Службен весник на Република Северна Македонија“.